Ennen käyttöönottoa uusi pannu hiiliteräksestä on rasvapoltettava. Aloita puhdistamalla pannu kuumalla vedellä ja miedolla astianpesuaineella. Kuivaa pannu kuumentamalla sitä.
Kuumenna pannu kuumaksi kaasupolttimella, sähkögrillissä tai hiilloksella.  Levitä ohut ja tasainen kerros rasvaa pannun pintaan.  Käytä mielellään Muurikka Silavaa. Voit käyttää myös tavallista ruokaöljyä tai suolatonta paistorasvaa. Toista, kunnes pannun koko pinta on tasaisen tummunut. Varo, ettei pannun pohjalle muodostu liian paksu kerros rasvaa. Liian paksu tai epätasainen kerros rasvaa voi palaa kiinni pannuun.